: માત્ર બ્રેથ એનલાઈઝરને આધારે મહિ‌લાઓને છોડી મુકાતાં રમત રમાયાની શંકા : હર્ષ સતિષચંદ્ર શાહની વેડિંગ એનિવર્સરીની થીમ પાર્ટીમાં મ્યુઝિક અને બૂમાબૂમ થતાં પોલીસને બાતમી મળી : ૧૯ યુવતીઓને અટકમાં લેવાયાં બાદ છોડી મુકાઈ, દારૂની ૯ બોટલ મળી આવી : સી.જી. રોડ પરના ચિનાઈબાગ કો.ઓ. હાઉસિંગ સોસાયટીના વૈભવી ફલેટમાં રવિવારે ભરબપોરે ચાલી રહેલી દારૂની મહેફિલ પર દરોડો પાડી પોલીસે ગુજરાત સમાચારના અમમ શ્રેયાંસભાઈ શાહ સહિ‌ત ૪૧ યુવક-યુવતીઓને અટકમાં લીધાં છે. ફ્લેટમાંથી પોલીસને મોંઘીદાટ સ્કોચ વ્હીસ્કીની ૯ બોટલ મળી આવી છે, જેમાંથી કેટલીક ખુલ્લી છે તો કેટલીક પેક છે. બીજી બાજુ અમમ શાહને અટકમાં લેવાયા હોવાથી ભલામણનો દોર શરૂ થઈ ગયો હતો, જેથી ક્રાઇમબ્રાન્ચના અધિકારીઓએ ફોટોગ્રાફર્સ અમમ શાહનો ફોટો ન પાડે તેનું ખાસ ધ્યાન રાખ્યુ હતું.